1 oktabr kuni Qashqadaryo viloyatining Qarshi shahrida yashovchilar: muqaddam sudlangan M.A. (ayol), shuningdek, F.Yu (ayol) va Sh.Sh., I.N. hamda Koson tumanida yashovchilar: Z.P. (ayol) va T.X, M.N hamda F.N. Qarshi shahrida yashovchi F.N. boshqaruvida bo‘lgan “Damas” rusumli avtomashinasiga yo‘lovchi sifatida o‘tirgan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, ular “Qavali” mahallasi hududiga yetib kelganlarida haydovchi F.N.ning yuziga qo‘llari bilan urib, o‘ldirish bilan qo‘rqitib 55.000 so‘m puli va “Samsung” mobil telefoni hamda elektron jihozlarini olib ketganlar. Holat bo‘yicha jinoyat ishi qo‘zg‘atilgan. Ko‘rilgan choralar natijasida ushbu jinoiy guruh a’zolari ushlanganlar. Hozirda ularning boshqa jinoyatlarga ham aloqadorligi o‘rganilmoqda.